Visit Site
Recommended byColombia
ఆస్ట్రేలియా‌ గడ్డపై వన్డేల్లో అత్యధిక శతకాలు బాదిన విదేశీ క్రికెటర్ల జాబితాలో.. ఇప్పటి వరకూ వెస్టిండీస్ క్రికెట్ దిగ్గజం వివియన్ రిచర్డ్స్ మూడు శతకాలతో టాప్‌లో ఉండగా.. నిన్న నాలుగో శతకం బాదిన రోహిత్ శర్మ ఆ రికార్డుని కనుమరుగు చేశాడు. అయితే.. ఈ నాలుగు వన్డేల్లోనూ భారత్ జట్టు పరాజయాన్ని చవిచూసింది.
2015లో మెల్‌బోర్న్ వేదికగా జరిగిన వన్డేలో 138 పరుగులు చేసిన రోహిత్.. ఆ తర్వాత 2016లో పెర్త్ వేదికగా జరిగిన రెండు వన్డేల్లో 171 నాటౌట్, 124 పరుగులతో సత్తాచాటాడు. నిన్న సిడ్నీలోనూ 133 పరుగులు చేశాడు. కానీ.. జట్టుని గెలిపించలేకపోయాడు.
తాజాగా ఈ రికార్డుని రోహిత్ ముందు ప్రస్తావించగా.. లెక్క సరిచేస్తానని అతను సమాధానమిచ్చాడు. ‘దురదృష్ట‌వ‌శాత్తు ఆస్ట్రేలియాలో నేను సెంచరీ సాధించిన నాలుగు వన్డేల్లోనూ భారత్ జట్టు ఓడిపోయింది. ఈ అపవాదుని తొందరలోనే చెరిపేయాలని నేను ఆశిస్తున్నాను. ఈసారి శతకం సాధించడంతో పాటు టీమిండియాని గెలిపిస్తా’ అని రోహిత్ శర్మ ధీమా వ్యక్తం చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.